**Državljanska in domovinska kultura in etika, 7. razred, 7. teden** (4. 5. – 8. 5. 2020)

1. **šolska ura: ČLOVEKOVE PRAVICE V KONFLIKTU**
* Razmislite o tem, da vsaka pravica prinese tudi določeno **odgovornost**. Ne moremo početi kar vsega, kar nam dovoljujejo naše pravice, če s tem kršimo pravice nekoga drugega. Človekove pravice se včasih znajdejo v **konfliktu**. Takrat marsikdo ne ve, kako ravnati – upoštevati lastno pravico in zanemariti sočlovekovo ali zanemariti lastno in upoštevati sočlovekovo? V primeru konflikta pravic je treba razmisliti, kateri pravici je v dani situaciji najbolje dati prednost. Uresničevanje pravic od nas pogosto zahteva **medsebojno usklajevanje**. Upoštevati moramo, da smo različni, torej neenaki, pred zakonom pa enaki (enakopravni) in uživamo vsi iste pravice. Z odgovornostmi pri uresničevanju pravic zmanjšujemo spore med nami oziroma omogočamo drug drugemu svobodno življenje.
* **Utrdite in uporabite svoje znanje**:

Spodaj je sta opisana dva **konflikta pravic**. Razmislite o njih in odgovorite na vprašanja.

* 1. *Pravilnik o normativih in standardih o oblikovanju oddelkov v osnovni šoli določa, da je lahko v oddelku največ 28 učencev in učenk. Starši dveh otrok želijo iz upravičenega razloga svoja otroka prepisati na sosednjo šolo, in sicer v oddelek, v katerem je že 28 otrok.*
		+ Katere/čigave pravice so v konfliktu?
		+ V čem in med kom je konflikt?
		+ Kako bi lahko ta konflikt rešili? Razložite svoje mnenje.
	2. *Na jedilnem listu za šolsko kosilo je hrana, ki je nekaterim učencem zelo ljuba, vendar je zaradi zdravstvenih razlogov ne smejo uživati.*
		+ Se v teh učencih pojavi konflikt pravic ali konflikt želja? Pojasnite svoje mnenje.

**Fotografijo ali scan vaših razlag zgornjih konfliktov pravic** mi oddajte v **Teams učilnico DKE 7. razred.** Pazite na rok oddaje. (Če se bo kje zataknilo, pa mi jo pošljite po elektronski pošti)